PATVIRTINTA

 Jonavos r. Kulvos Abraomo Kulviečio

 mokyklos direktoriaus

2022 m. rugpjūčio 29 d. įsakymu Nr. V-120

**JONAVOS R. KULVOS ABRAOMO KULVIEČIO MOKYKLOS STATISTIKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos r. Kulvos Abraomo Kulviečio mokyklos (toliau – Mokykla) statistiko pareigybė.

2. Pareigybės lygis – C. Pareigybės grupė – 5 (kvalifikuoti darbuotojai).

3. Statistikas pavaldus Mokyklos direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą ir (ar) įgyta profesinę kvalifikaciją;

4.2. mokėti dirbti kompiuteriu MS Office aplinkoje Word, Excel, informacinėmis duomenų bazėmis;

4.3. išmanyti informacinių sistemų valdymą;

4.4. mokėti kaupti, sisteminti, analizuoti ir apibendrinti informaciją; gebėti sklandžiai dėstyti mintis raštu ir žodžiu;

4.5. suprasti darbo duomenų perdavimo sistemomis, specializuotomis programomis principus;

4.6. gebėti identifikuoti problemas;

4.7. mokėti lietuvių kalbą;

4.8. žinoti darbuotojų saugos ir sveikatos, elektrosaugos, priešgaisrinės saugos reikalavimus;

4.9. žinoti Mokyklos struktūrą, darbo organizavimo principus; Mokyklos nuostatus, Mokyklos darbo tvarkos taisykles, asmens duomenų saugojimo politiką, Mokyklos veiklą reglamentuojančius norminius aktus.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

5. Šias pareigas einančio darbuotojo funkcijos:

5.1. privalo laikytis konfidencialumo principo ir laikyti paslaptyje bet kokią su asmens duomenimis susijusią informaciją;

5.2. registruoti objektus į Mokinių ir Pedagogų registrus;

5.3. užtikrinti, kad įvesti duomenys atitiktų duomenų subjekto pateiktus duomenis;

5.4. atliekti kitas Registro nuostatuose nustatytas funkcijas;

5.5. formuoti statistines ataskaitas;

5.6. suteikti informaciją duomenų subjektui kam ir kokiais tikslais tvarkomi, teikiami asmens duomenys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_